**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Michal Halomi, člen predstavenstva- CIO, kontaktná osoba pre technické veci: Ing. Viktor Krázel, telefón: + 421 903 229 007, e-mail: krazel.viktor@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokkerbolekova.eva@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Zhotoviteľ**”) na druhej strane.

**Vzhľadom k tomu, že:**

1. Objednávateľ má v zmysle § 14 ods. 1 písm. a) Zákona o energetickej efektívnosti povinnosť aspoň raz za 4 (štyri) roky zabezpečiť vykonanie energetického auditu;
2. Zhotoviteľ sa stal víťazom súťaže označenej interným číslom CP\_30/2023 na predmet obstarávania „**Zákonný energetický audit DPB, a.s.**“; a

1. Zmluvné strany majú záujem upraviť si vzájomné práva a povinnosti súvisiace s realizáciou energetického auditu;

**DOHODLO sa nasledovné**:

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena za Dielo** znamená odplata za vykonanie Diela v celkovej výške [doplniť] (slovom: [doplniť) bez DPH;
3. **Dielo** znamená vykonanie energetického auditu v súlade s príslušnými ustanoveniami osobitných predpisov, a to najmä Zákona o energetickej efektívnosti a vyhlášky Ministerstva hospodárstva, bližšie špecifikovaného v Prílohe 1 Zmluvy; pričom označením Dielo sa na účely Zmluvy rozumie aj jeho jednotlivá časť, pokiaľ zo znenia Zmluvy nie je zrejmé, že sa týmto označením myslí iba Dielo ako celok;
4. **Miesto** **plnenia** znamená objekty, budovy a haly vo vozovniach a areáloch Objednávateľa na území mesta Bratislavy, a to:
5. Depo Jurajov dvor, Vajnorská 124, Bratislava;
6. Depo Krasňany, Račianska 149, Bratislava;
7. Depo Hroboňova, Hroboňova 1, Bratislava;
8. Areál Olejkárska, Olejkárska 1, Bratislava;
9. Depo Petržalka, Betliarska 8, Bratislava;
10. Doprava MHD (spotreba energie vozidlami MHD).
11. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
12. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
13. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
14. **Preberací protokol** znamená protokol o odovzdaní a prevzatí Diela. Bližšie špecifikovaný v článku 4 bode 4.2 Zmluvy, podpísaný oprávnenými zástupcami Zmluvných strán;
15. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod; pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs>;
16. **Zákon o energetickej efektívnosti** znamená zákon č. 321/2014 Z. z. o energetickej efektívnosti a o zmene a doplnení niektorých zákonov;

1. **Vyhláška Ministerstva hospodárstva** Slovenskej republiky č. 179/2015 Z.z. o energetickom audite; a
2. **Zmluvná strana** znamená Objednávateľ a/alebo Zhotoviteľ.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
3. **Predmet Zmluvy**
4. Predmetom Zmluvy je záväzok:
5. Zhotoviteľa vykonať pre Objednávateľa Dielo; a
6. Objednávateľa zaplatiť Zhotoviteľovi Cenu za Dielo;

a to za podmienok stanovených Zmluvou.

1. Zhotoviteľ sa zaväzuje vykonať pre Objednávateľa Dielo na základe písomnej objednávky, pričom doručením objednávky Zhotoviteľovi sa objednávka považuje za potvrdenú Zhotoviteľom a je podkladom pre fakturáciu podľa článku 5 Zmluvy.
2. **pODMIENKY VYKONANIA DIELA**
	1. Zhotoviteľ sa zaväzuje vykonať pre Objednávateľa Dielo riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, v rozsahu podľa príloh Zmluvy, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy.
	2. Zhotoviteľ môže poveriť vykonaním Diela inú osobu po predchádzajúcom písomnom súhlase Objednávateľa. Zhotoviteľ zodpovedá Objednávateľovi za vykonanie Diela v celom rozsahu bez ohľadu na osobu, ktorá Dielo alebo časť Diela skutočne vykonáva.
	3. Zmluvné strany sa zaväzujú poskytovať si všetku potrebnú súčinnosť na plnenie záväzkov zo Zmluvy a navzájom si oznamovať všetky okolnosti a informácie, ktoré môžu mať vplyv na plnenie dohodnutých zmluvných povinností.
	4. Objednávateľ sa zaväzuje vytvoriť podmienky pre vykonanie Diela a dodať Zhotoviteľovi podkladové materiály (v elektronickej forme, prípadne v podobe fyzických kópií dokumentácie), potrebné pre včasné a správne vykonanie Diela. Zoznam podkladových materiálov je uvedený v Prílohe 1 Zmluvy. Ak nebudú tieto podklady dostačujúce a Zhotoviteľ si úplné podklady nedokáže zaobstarať sám alebo Zhotoviteľ zistí v dodaných podkladových materiáloch nezrovnalosti, ktoré by mohli podstatným spôsobom ovplyvniť vykonané Dielo, je o tejto skutočnosti povinný bez zbytočného odkladu písomne informovať Objednávateľa a vyzvať ho na ich doplnenie. Podkladové materiály dodá Objednávateľ Zhotoviteľovi najneskôr do 15 (pätnástich) Pracovných dní odo dňa doručenia tejto výzvy. Termín vykonania Diela sa v tomto prípade primerane predĺži.
	5. Zhotoviteľ potvrdzuje, že bol oboznámený so zámerom Objednávateľa, a že je oboznámený s podmienkami, za ktorých má Dielo vykonať.
	6. Objednávateľ je oprávnený priebežne kontrolovať vykonávanie Diela Zhoto­viteľom a Zhotoviteľ je po­vinný umožniť Objednávateľovi vykonanie kontroly. Ak Objednávateľ zistí, že Zhoto­viteľ vykonáva Dielo v rozpore so svoji­mi povinnosťami, je oprávnený dožadovať sa toho, aby Zho­toviteľ odstránil tieto nedostatky a Dielo vykonával riadnym spôsobom. Zhotoviteľ sa zaväzuje bezplatne a bezodkladne odstrániť chyby a nedostatky Diela zistené pri kontrole Diela Objednávateľom počas jeho realizácie.
	7. Ak Zhotoviteľ zistí pri vykonávaní Diela skryté prekážky, ktoré znemožňujú vyko­nanie Diela do­hodnutým spôsobom, je Zhotoviteľ povinný oznámiť to bez zbytočného odkladu Objednávateľovi a navrhnúť mu primeranú zmenu Diela. Pokiaľ sa Zmluvné strany dohodnú na takejto zmene, pričom táto zmena má vplyv na termín vykonania celého Diela, termín plnenia sa primerane predĺži.
	8. Zhotoviteľ sa zaväzuje, že bude vykonávať Dielo v súlade so všetkými príslušnými osobitnými predpismi týkajúcimi sa predmetu Zmluvy, platnými slovenskými a medzinárodnými technickými normami a dojednaniami Zmluvy.
	9. Zhotoviteľ sa zaväzuje včas informovať Objednávateľa o všetkých podstatných zmenách v osobitných predpisoch a normách priamo súvisiacich so Zmluvou a vykonávaním Diela.
	10. Zhotoviteľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
	11. Zhotoviteľ nezodpovedá za obsah dodaných podkladových materiálov, ktoré mu boli dodané Objednávateľom za účelom vykonania Diela.
	12. Na účel zabezpečenia záväzku Zhotoviteľa vykonať Dielo sa Zmluvné strany dohodli, že Zhotoviteľ predloží Objednávateľovi menný zoznam zamestnancov Zhotoviteľa, s uvedením ich mena a priezviska, za účelom povolenia prípadného vstupu týchto zamestnancov do areálu Objednávateľa, a to do 2 (dvoch) dní od doručenia objednávky podľa článku 2 bodu 2.2 Zmluvy. Zhotoviteľ zabezpečí pri plnení predmetu Zmluvy vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení neskorších predpisov. Zhotoviteľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich v priestoroch Objednávateľa a dodržiavanie osobitných predpisov požiarnej ochrany.
	13. Všetky informácie, ktoré si Zmluvné strany navzájom poskytnú v súvislosti s činnosťou podľa Zmluvy sa považujú za dôverné a Zmluvné strany sa zaväzujú, že ich neprezradia tretej osobe a ani ich nepoužijú v rozpore s ich účelom pre svoje potreby.
3. **TERMÍN, MIESTO a spÔsob PLNENIA**
	1. Zhotoviteľ sa zaväzuje Dielo **riadne dokončiť a odovzdať Objednávateľovi najneskôr do 30.11.2023.** Túto lehotu je možné primerane predĺžiť výlučne po vzájomnej dohode Zmluvných strán alebo za podmienok uvedených v Zmluve, maximálne však do 31.01.2024.
	2. Zhotoviteľ splní svoju povinnosť vykonať Dielo odovzdaním záverečných správ z energetického auditu Objednávateľovi. Zhotoviteľ odovzdá Objednávateľovi vykonané Dielo v slovenskom jazyku v 2 (dvoch) tlačených vyhotoveniach a v 2 (dvoch) elektronických vyhotoveniach vo formáte PDF na USB. O odovzdaní a prevzatí riadne vykonaného Diela spíšu Zmluvné strany Preberací protokol v 2 (dvoch) vyhotoveniach, ktorý bude obsahovať najmä tieto údaje:
4. identifikácia Objednávateľa a Zhotoviteľa (obchodné meno, sídlo, IČO);
5. označenie Zmluvy, ku ktorej sa Preberací protokol vzťahuje (názov Zmluvy, dátum uzavretia Zmluvy);
6. označenie stavu odovzdaného Diela;
7. označenie prípadných nedostatkov;
8. určenie lehoty na odstránenie prípadných nedostatkov, pričom tá nemôže byť kratšia ako 5 (päť) Pracovných dní;
9. dátum a miesto odovzdania a prevzatia Diela;
10. meno a priezvisko odovzdávajúcej osoby za Zhotoviteľa a preberajúcej osoby za Objednávateľa; a
11. podpisy odovzdávajúcej osoby za Zhotoviteľa a preberajúcej osoby za Objednávateľa.
	1. Objednávateľ sa zaväzuje, že riadne vykonané Dielo prevezme. Objednávateľ môže odmietnuť prevziať Dielo z dôvodov existencie vád Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu alebo účelu Zmluvy a v prípade, že je v zjavnom rozpore s osobitnými predpismi. V prípade odmietnutia prevzatia Diela Objednávateľom, je tento povinný uviesť dôvody v Preberacom protokole. Zhotoviteľ je povinný tieto vady odstrániť v lehote 5 (päť) Pracovných dní.
	2. Zhotoviteľ je povinný odstrániť bez zbytočného odkladu prípadné vady na vykonanom Diele, ktoré Objednávateľ nezistil na preberacom konaní, aj po termíne splnenia všetkých záväzkov, a to v lehote, ktorá nesmie byť kratšia ako 5 (päť) Pracovných dní odo dňa doručenia písomnej výzvy Objednávateľa na odstránenie vád.
	3. Vady uvedené v Preberacom protokole alebo vady vytknuté písomne po preberacom konaní sa považujú za odstránené podpisom protokolu o odstránení vád.
	4. Vlastníctvo k vykonanému Dielu a nebezpečenstvo škody na Diele prechádza na Objednávateľa dňom riadneho protokolárneho odovzdania Diela podľa tohto článku Zmluvy.
	5. Dielo sa bude považovať za riadne vykonané a odovzdané Objednávateľovi okamihom podpísania Preberacieho protokolu bez výhrad oprávnenými zástupcami Zmluvných strán. Podpísaním Preberacieho protokolu oprávnenými zástupcami Zmluvných strán bez výhrad je preberacie konanie ukončené a zakladá nárok Zhotoviteľa na Cenu za Dielo.
12. **Cena a PLATOBNÉ PODMIENKY**
	1. Objednávateľ sa zaväzuje zaplatiť Zhotoviteľovi za vykonanie Diela Cenu za Dielo. Cena za Dielo je stanovená v súlade s cenovou ponukou Zhotoviteľa, ktorá tvorí Prílohu 2 Zmluvy, a je nemenná smerom nahor.
	2. V Cene za Dielo bez DPH sú zahrnuté všetky náklady, ktoré sú spojené so zhotovením Diela. Pri DPH sa bude postupovať podľa osobitných predpisov.
	3. Ak došlo k odstúpeniu od Zmluvy ktoroukoľvek zo Zmluvných strán a Objednávateľ prejaví záujem o nedokončené Dielo, môže ho po dohode so Zhotoviteľom odkúpiť za primeranú cenu.
	4. Platby za zhotovenie Diela budú realizované na základe Zhotoviteľom predložených faktúr. Objednávateľ sa zaväzuje uhradiť Zhotoviteľovi Cenu za Dielo v lehote a za podmienok uvedených vo faktúre. Faktúru je Zhotoviteľ oprávnený vystaviť po riadnom dokončení a odovzdaní príslušnej časti Diela a doručí ju Objednávateľovi najneskôr do 3 (troch) Pracovných dní odo dňa protokolárneho odovzdania príslušnej časti Diela, pričom prílohou faktúry bude Objednávateľom potvrdený Preberací protokol.
	5. Platby za zhotovenie Diela budú realizované na základe Zhotoviteľom predloženej faktúry. Objednávateľ sa zaväzuje uhradiť Zhotoviteľovi Cenu za Dielo v lehote a za podmienok uvedených v čiastkových faktúrach. Čiastkovú faktúru je Zhotoviteľ oprávnený vystaviť po riadnom dokončení a odovzdaní Diela a doručí ju Objednávateľovi najneskôr do 3 (troch) Pracovných dní odo dňa protokolárneho odovzdania príslušnej časti Diela, pričom prílohou faktúry bude Objednávateľom potvrdený Preberací protokol.
	6. Faktúra podľa tohto článku Zmluvy musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom a Zmluvnými stranami potvrdený Preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť Zhotoviteľovi faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti faktúry začína plynúť momentom doručenia opravenej faktúry Objednávateľovi.
	7. Faktúra podľa tohto článku Zmluvy je splatná do **60 (šesťdesiat) dní** po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto faktúry sa posúva na najbližší nasledujúci Pracovný deň.
	8. Faktúra podľa tohto článku Zmluvy sa považuje za zaplatenú dňom odpísania fakturovanej sumy z účtu Objednávateľa. Fakturovaná suma bude uhradená na účet uvedený na faktúre.
	9. Ak bude Zhotoviteľ zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Objednávateľ neuhradí Zhotoviteľovi sumu DPH uvedenú na faktúre. Sumu DPH uhradí Objednávateľ Zhotoviteľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
13. **SANKCIE**
	1. Objednávateľ je oprávnený uplatňovať si zmluvnú pokutu vo výške 100,00 EUR za každý deň omeškania, ak je Zhotoviteľ v omeškaní s termínom vykonania Diela podľa článku 4 bod 4.1 Zmluvy. Tým nie je dotknuté právo Objednávateľa na náhradu škody.
	2. Zhotoviteľ je oprávnený uplatňovať si úrok z omeškania vo výške 50,00 EUR za každý deň omeškania, ak je Objednávateľ v omeškaní s úhradou fakturovanej Ceny za Dielo.
	3. V prípade omeškania Zhotoviteľa s odstraňovaním vád Diela v lehotách podľa článku 4 Zmluvy, je Objednávateľ oprávnený uplatňovať si zmluvnú pokutu vo výške 0,05 % z Ceny za Dielo za každý začatý deň omeškania za každé porušenie Zmluvy jednotlivo. Uplatnením zmluvnej pokuty nie je dotknuté právo Objednávateľa na náhradu škody.
	4. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy na uhradenie zmluvnej pokuty Zhotoviteľovi.
	5. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami určujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
14. **ZODPOVEDNOSŤ ZA VADY DIELA, ZÁRUKA A ZÁRUČNÁ DOBA**
	1. Zhotoviteľ poskytuje na Dielo záruku **24 (dvadsaťštyri) mesiacov**, pričom záručná doba začína plynúť odo dňa riadneho odovzdania Diela podľa článku 4 bod 4.3 Zmluvy.
	2. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že zhotovené Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.
	3. Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu.
	4. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	5. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Zhotoviteľ.
	6. Zhotoviteľ je povinný začať s odstraňovaním vady Diela bezodkladne, najneskôr však do 5 (piatich) Pracovných dní odo dňa doručenia písomnej reklamácie Objednávateľa. Lehotu na odstránenie vád určí Objednávateľ písomne.
	7. Pokiaľ Zhotoviteľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bodu 7.6 Zmluvy, je Objednávateľ oprávnený tieto vady sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
	8. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Zhotoviteľa.
	9. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
	10. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
15. **VYHLÁSENIA A ZÁRUKY**
	1. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:

1. osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na vykonanie Diela, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa naňho takáto povinnosť vzťahuje.
	1. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku bod 8.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
	2. Porušenie povinnosti Zhotoviteľa spôsobené nepravdivosťou alebo neúplnosťou niektorého z vyhlásení uvedených v tomto článku bod 8.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
	3. Zhotoviteľ je povinný bezodkladne písomne informovať Objednávateľa o začatí a ukončení akéhokoľvek súdneho, exekučného, konkurzného alebo správneho konania voči Zhotoviteľovi, o vstupe Zhotoviteľa do likvidácie a jej ukončení, o vzniku a zániku okolností vylučujúcich zodpovednosť, o všetkých zisteniach oprávnených osôb, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na realizáciu Zmluvy.
	4. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
8. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Diela, a riadne plní všetky povinnosti, porušenie ktorých by mohlo viesť k jeho zrušeniu.
9. **TRVANIE A ZÁNIK ZMLUVY**
	1. Zmluva sa uzatvára na dobu určitú, a to do **dňa splnenia všetkých záväzkov Zmluvných strán vyplývajúcich zo Zmluvy.**
	2. Zmluvné strany môžu Zmluvu ukončiť aj skôr ako je uvedené v tomto článku bod 9.1 Zmluvy, a to písomnou dohodou Zmluvných strán, písomným odstúpením od Zmluvy za podmienok dohodnutých v Zmluve alebo písomnou výpoveďou za podmienok dohodnutých v Zmluve.
	3. Zmluvné strany sa dohodli, že odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
	4. Za podstatné porušenie Zmluvy Objednávateľ považuje prípady, ak Zhotoviteľ:
10. nedodrží termín určený Objednávateľom na vykonanie Diela v dôsledku ním zanedbaných povinností;
11. v kontexte článku 3 bod 3.6 Zmluvy vykonáva Dielo spôsobom, ktorý je v rozpore so Zmluvou alebo s príslušnými osobitnými predpismi a/alebo pri vykonávaní Diela nepostupuje s odbornou starostlivosťou, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
12. je opakovane v omeškaní s odstraňovaním vád Diela v lehotách podľa článku 4 Zmluvy.
	1. Za podstatné porušenie Zmluvy Zhotoviteľ považuje prípad, ak Objednávateľ neposkytne Zhotoviteľovi súčinnosť podľa článku 3 bod 3.4 Zmluvy a ak Objednávateľ nezjedná nápravu ani po výzve Zhotoviteľa, v ktorej Zhotoviteľ poskytne dodatočnú primeranú lehotu k náprave a/alebo určené opatrenia k náprave.
	2. Objednávateľ má právo odstúpiť od Zmluvy aj v prípade zverejnenia Zhotoviteľa v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov.
	3. Zhotoviteľ má právo odstúpiť od Zmluvy aj v prípade, ak nedôjde k dohode o zmene Diela v súlade s článkom 3 bodom 3.7 Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane spôsobom dohodnutým podľa článku 9 Zmluvy.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.
13. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
14. v deň doručenia zásielky, ak bola zásielka doručená osobne alebo kuriérnou službou; alebo
15. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
16. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.
17. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	3. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
	4. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	5. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných oboma Zmluvnými stranami.
	6. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	7. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	8. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	9. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu, pričom Objednávateľ dostane 3 (tri) jej rovnopisy a Zhotoviteľ dostane 2 (dva) jej rovnopisy.

Prílohy Zmluvy:

* Príloha 1 Špecifikácia Diela
* Príloha 2 Cenová ponuka

**Príloha 1**

**ŠPECIFIKÁCIA DIELA**

 **Zákonný energetický audit veľkého podniku v zmysle zákona č. 321/2014 Z. z. o energetickej efektívnosti**

Dopravný podnik Bratislava, a.s. spadá do kategórie veľkých podnikov a preto podľa zákona č. 321 / 2014 §14 ods. 1 bod a) je povinný vykonávať raz za 4 roky energetický audit.

Podmienky vykonania auditu:

1. Audit musí byť vykonaný v zmysle zákona č. 321/2014 Z. z. o energetickej efektívnosti a vyhlášky Ministerstva hospodárstva Slovenskej republiky č. 179/2015 Z. z. o energetickom audite. Energetický audit musí byť vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č. 179/2015 Z. z. o energetickom audite. Audit pozostáva minimálne z nasledovných činností:
- identifikácia predmetu energetického auditu,
- zistenie a vyhodnotenie súčasného stavu predmetu energetického auditu,
- vypracovanie návrhu opatrení na zníženie spotreby energie
- vypracovanie ekonomického a environmentálneho vyhodnotenia týchto opatrení,
- zostavenie súboru odporúčaných opatrení,
- záverečné hodnotenie a odporúčanie audítora,
- vypracovanie správy z energetického auditu, súhrnného informačného listu a súboru údajov do monitorovacieho systému (podľa prílohy č. 5 vyhlášky č. 179/2015 Z.z.).

- energetický audítor zašle súbor údajov pre monitorovací systém energetickej efektívnosti prevádzkovateľovi monitorovacieho systému (v zmysle zákona č. 321/2014 Z.z. o energetickej efektívnosti §12 ods. 11)

1. Pre výkon auditu sa požaduje predloženie kópie potvrdenia o zápise do zoznamu energetických audítorov a kópie dokladu o poslednom absolvovaní aktualizačnej odbornej prípravy alebo kópie iného dokladu, ktorý oprávňuje osobu na výkon činnosti energetického audítora podľa právnych predpisov iného členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore.
2. Správy z energetického auditu budú rozčlenené na jednotlivé vozovne/depá (Olejkárska, Hroboňova, Jurajov dvor, Krasňany, Petržalka) a časť Doprava. Každá z týchto správ bude obsahovať minimálne:
- identifikačné údaje objednávateľa energetického auditu,
- identifikačné údaje energetického audítora,
- identifikáciu predmetu energetického auditu - audit každej vozovne bude rozčlenený na jednotlivé objekty,
- zistenie a vyhodnotenie súčasného stavu predmetu energetického auditu v rozsahu podľa § 2 ods. 3 vyhlášky MHSR č. 179/2015 Z.z.,
- návrh opatrení podľa § 2 ods. 4 vyhlášky MHSR č. 179/2015 Z.z.,
- súbor odporúčaných opatrení podľa § 2 ods. 5 s
 a) uvedením podmienok, pre ktoré sú hodnoty úspor energie a úspor nákladov stanovené, a
 b) odôvodnením výberu opatrení súboru odporučených opatrení z hľadiska technických, ekonomických a ďalších zmluvne dohodnutých hodnotiacich kritérií,
- ekonomické vyhodnotenie opatrení podľa § 2 ods. 5 písm. e) vyhlášky MHSR č. 179/2015 Z.z. a environmentálne vyhodnotenie opatrení podľa § 2 ods. 5 písm. f)vyhlášky MHSR č. 179/2015 Z.z.,
- záznam o odovzdaní a prevzatí písomnej správy, v ktorom sa uvedie dátum odovzdania a prevzatia správy, mená, priezviská a podpisy odovzdávajúceho a preberajúceho,
- kópiu potvrdenia o zápise do zoznamu energetických audítorov a kópiu dokladu o poslednom absolvovaní aktualizačnej odbornej prípravy alebo kópiu iného dokladu, ktorý oprávňuje osobu na výkon činnosti energetického audítora podľa právnych predpisov iného členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore.

Zároveň požadujeme vydať súhrnnú správu s identifikáciou členenia celého auditu a súhrnom opatrení pre jednotlivé časti.

Zoznam podkladov k vykonaniu auditu:

Pre Zhotoviteľa budú k dispozícii staršie energetické audity, konkrétne zákonný energetický audit z roku 2019 a účelové energetické audity jednotlivých areálov z rokov 2021 (všetky areály) a 2022 (Depo Petržalka a Depo Hroboňova). Zhotoviteľ dostane všetky dostupné údaje o spotrebách jednotlivých vozovní za posledné tri roky (mesačné údaje z faktúr, v prípade elektriny sú dostupné aj údaje z distribučného portálu – namerané štvrťhodinové maximá s históriou 1 rok).

Projektová dokumentácia je dostupná v rôznom rozsahu, čiastočne elektronická (bude zaslaná Zhotoviteľovi na požiadanie) a väčšinovo v archíve DPB, a.s. – bude dostupná na nahliadnutie, prípadne zapožičanie, podľa potrieb zhotoviteľa.

**PRÍLOHA 2**

**CENOVÁ PONUKA**

**[doplniť]**

**PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Michal Halomi
2. Funkcia: člen predstavenstva - CIO

V [doplniť]dňa \_\_\_\_\_\_\_\_\_\_\_\_\_\_

[doplniť]

1. Meno: [doplniť]
2. Funkcia: [doplniť]